Luke Rockhold

Luke Skyler Rockhold (s. 17. lokakuuta 1984 Santa Cruz, Kalifornia) on yhdysvaltalainen uransa lopettanut keskisarjan vapaaottelija. Hän on voittanut UFC:n ja  Strikeforcen keskisarjan mestaruudet. Lisäksi Rockhold on voittanut brasiliasessa jujutsussa maailmanmestaruuden sinivöisten sarjassa.Luke Rockhold Slams BJJ Community: “All St*roids & Leglocks” bjjee.com 30.11.2019 Viitattu 26.11.2020 

Varhaisvuodet
Rockhold syntyi Santa Cruzissa ja hänen perheensä oli hyvin urheilullinen. Isänsä Steven pelasi ammattilaiskoripalloilijana Euroopassa, kuten Italiassa, Sveitsissä, Ranskassa ja Alankomaissa, sekä hetkellisesti myös NBA:ssa San Francisco Warriorsissa ja äitinsä harrasti tennistä.Steven Fredrick Rockhold legacy.com Viitattu 26.11.2020  Hänen vanhempi veli Matt oli ammattilaissurffaaja.Strikeforce Challengers Tonight: Luke Rockhold On The Past, Future and Working With Herschel mmamadness.com 26.2.2010 Viitattu 25.11.2020  Rockhold alkoi itse harrastaa aluksi judoa kuusivuotiaana ja lopetti täytettyään kymmenen vuotta. Sittemmin päästyään seitsemännelle luokalle hänen vanhempansa pakottivat hänet harrastamaan kilpaurheilua, ja Rockhold liittyi koulun painijoukkueeseen, jossa Rockhold oli aina high schoolin loppuun saakka harjoitellen samalla myös brasilialaista jujutsua.Santa Cruz’s Luke Rockhold on “The Millionaire Matchmaker” santacruzsentinel.com 22.1.2015 Viitattu 25.11.2020  Siirryttyään opiskelemaan kansalaisopistoon hän kokeili jatkaa painimista, mutta päätti harrastaa brasilialaista jujutsua täysipäiväisesti harjoiteltuaan sitä jo high schoolissa. Rockhold lähti ystävänsä kehotuksesta harjoittelemaan vapaaottelua American Kickboxing Academy vapaaottelusalille, kun ottelijat alkoivat saamaan hyvän määrän palkkaa vapaaottelusta. Valmentaja Javier Mendez huomasi Rockholdissa olevan kykyä vapaaottelijaksi ja harjoitteli hänen kanssaan tiiviimmin. Samoihin aikoihin Rockhold saavutti menestystä IBJJF-liiton brasilialaisen jujutsun turnauksissa. Hän saavutti vuonna 2006 hopeaa Pan-Amerikan kisoissa sinivöisten sarjassa. Vuotta myöhemmin Rockhold voitti MM-kultaa sinivöisten sarjassa ja samana vuonna MM-kultaa myös purppuravöisten ilman gi sarjassa.Luke Rockhold, the Strikeforce champ who sees childish pleasure in Jiu-Jitsu  graciemag.com 16.7.2012 Viitattu 26.11.2020 

Vapaaottelu
Rockhold otteli ensi kerran 24. heinäkuuta 2007 Mike Martinezia vastaan Melee on the Mountain vapaaottelujärjestössä. Hän voitti ottelun käsilukolla ensimmäisessä erässä. Rockhold otteli toisen kerran samalle järjestölle Tony Rubalcavaa vastaan, jolle hän hävisi teknisellä tyrmäyksellä ensimmäisessä erässä.MOTM Melee on the Mountain sherdog.com Viitattu 25.11.2020 

Strikeforce
Rockhold allekirjoitti uuden sopimuksen Strikeforcen kanssa ja otteli ensimmäisen ottelunsa helmikuussa 2008 Josh Nealia vastaan Strikeforce: Young Guns II -tapahtumassa. Hän voitti ottelun luovutuksella ensimmäisessä erässä. Rockhold jatkoi voittokulkuaan Nik Theotikosia vastaan samana vuonna, jonka hän voitti ensimmäisessä erässä takakuristuksella. Rockhold voitti myös kolme seuraavaa otteluaan takakuristuksella, kaikki ensimmäisessä erässä. Hän voitti muun muassa Cory Develan 30 sekunnissa. Helmikuussa 2010 Rockhold voitti Paul Bradleyn tällä kertaa teknisellä tyrmäyksellä ensimmäisessä erässä.

Keskisarjan mestaruus (2011–2013)
Rockhold sai kuuden ottelun voittoputken myötä haastaa keskisarjan mestarin Ronaldo Souzan. Kaksikko kohtasi toisensa 10. syyskuuta 2011 Strikeforce: Barnett vs. Kharitonov -tapahtumassa. Viisieräinen mestaruuskamppailu päättyi Rockholdin voittoon tuomariäänin (50–45, 48–47, 48–47).Luke Rockhold Upsets Jacare for Strikeforce Middleweight Title mmafighting.com 11.9.2011 Viitattu 25.11.2020 

Rockhold puolusti ensimmäisen kerran mestaruuttaan Keith Jardinea vastaan 7. tammikuuta 2012 Strikeforce: Rockhold vs. Jardine -tapahtumassa."Strikeforce: Rockhold vs. Jardine" strikeforce.com 8.12.2011 Viitattu 25.11.2020  Se oli samalla Rockholdin ensimmäinen pääottelu vapaaottelutapahtumassa. Rockhold voitti kamppailun ensimmäisen erän lopulla, kun ottelua oli käyty 4:26 minuuttia. Tuloksena tekninen tyrmäys lyönnein.

14. heinäkuuta 2012 Rockhold sai puolustaa mestaruuttaan Tim Kennedya vastaa. Strikeforce: Rockhold vs. Kennedy -tapahtuma oli samalla hänen toinen pääottelu ja toinen kerta puolustamassa mestaruuttaan. Rockhold onnistui puolustamaan mestaruuttaan voitettuaan viisieräisen kamppailun tuomariäänin (49–46, 49–46, 49–46).

Rockholdin oli määrä puolustaa mestaruuttaan kolmannen kerran Lorenz Larkinia vastaan marraskuussa 2012, mutta joutui jättämään kamppailun väliin loukkaantumisen johdosta, mutta itse tapahtuma jouduttiin myös perumaan piakkoin.Luke Rockhold-Lorenz Larkin middleweight title fight targeted for Jan. 12 Strikeforce event mmajunkie.com 7.11.2012 Viitattu 25.11.2020  Pitkään jatkuneen loukkaantumisen johdosta ottelua ei saatu järjestettyä ja tammikuussa 2013 Strikeforce lakkautti toimintansa Zuffan ostettua organisaation.UFC Reveals List of Strikeforce Fighters Making Jump to Octagon sherdog.com 16.1.2013 Viitattu 25.11.2020 

UFC (2013–2022)
Zuffan ostettua ja lakkautettua Strikeforcen muutamat ottelijat päätyivät ottelemaan Zuffan omistamaan UFC:hen. Rockhold oli yksi näistä ja sai otella ensimmäisen kerran toukokuussa 2013 Vitor Belfortia vastaan.'UFC on FX 8: Belfort vs. Rockhold' set for May 18 in Jaragua do Sul, Brazil mmajunkie.usatoday.com 14.2.2013 Viitattu 9.11.2020  Heidän välinen ottelu käytiin UFC on FX: Belfort vs. Rockhold -tapahtumassa, jonka Rockhold hävisi ensimmäisen erän alussa tyrmäyksellä Belfortin osuttua häneen kierrepotkulla päähän. Se oli samalla hänen uran toinen tappio vapaaottelussa ja ensimmäinen UFC:ssä.

Tammikuussa 2014 Rochold palasi pian voittoon Costas Philippouta vastaan, jonka hän tiputti ensimmäisessä erässä teknisellä tyrmäyksellä potkaistuaan Philippouta kylkeen.UFC Fight Night 35 results, photos: Luke Rockhold body kick stops Constantinos Philippou in first mmajunkie.usatoday.com 15.1.2014 Viitattu 25.11.2020  Voitosta Rockhold palkittiin Illan tyrmäys -bonuksella.UFC Fight Night 35 Bonuses Rockhold Miller Romero Brunson Earn 3650K Awards sherdog.com 15.1.2014 Viitattu 25.11.2020  Huhtikuussa Rockhold kohtasi Tim Boetschin UFC 172 -tapahtumassa, jonka hänen piti kohdata aiemmin lokakuussa 2013. Rockhold voitti myös kyseisenkin ottelun kahden minuutin jälkeen, mutta tällä kertaa kimuralla.UFC 172 results: Luke Rockhold submits Tim Boetsch in Round 1 fansided.com 26.4.2014 Viitattu 25.11.2020  Marraskuussa Rockhold kohtasi puolestaan Michael Bispingin illan pääottelussa Australiassa UFC Fight Night: Rockhold vs. Bisping -tapahtumassa. Ottelu päättyi toisen erän alussa Rockholdin voitettua ottelun giljotiinikuristuksella ja ansaitsi voitosta illan suoritus bonuksen.UFC Fight Night 55 bonuses: Rockhold, Smolka, Whittaker, Hester win $50,000 mmajunkie.usatoday.com 8.11.2014 Viitattu 25.11.2020 

Vuonna 2015 Rockhold otteli kahdesti, joista ensimmäinen käytiin huhtikuussa New Jerseyssä, UFC on Fox: Machida vs. Rockhold -tapahtumassa. Hän voitti ottelun Lyoto Machidaa vastaan takakuristuksella toisessa erässä ja ansaitsi ottelusta Illan suoritus bonuksen.UFC on FOX 15 bonuses: Rockhold pockets $50,000 for submission win against Machida bloodyelbow.com 18.4.2015 Viitattu 9.11.2020 

Keskisarjan mestaruus (2015–2016)
Machida voiton myötä Rockhold pääsi ottelemaan keskisarjan mestaruudesta 12. joulukuuta 2015 hallitsevaa mestaria Chris Weidmania vastaan UFC 194 -tapahtumassa. Weidman oli sitä ennen onnistunut puolustamaan mestaruuttaan kolmesti. Las Vegasissa käyty kamppailu päättyi Rockholdin voittoon teknisellä tyrmäyksellä neljännessä erässä. Hänet palkittiin voiton myötä Illan kamppailu bonuksella ja samalla Rockholdista tuli seitsemäs ottelija, joka on voittanut UFC:n keskisarjan mestaruuden.UFC 194 results: Luke Rockhold dominates Chris Weidman to win middleweight title mmajunkie.usatoday.com 13.12.2015 Viitattu 25.11.2020 

Rockholdin oli määrä puolustaa ensimmäisen kerran mestaruuttaan uusintaottelussa Weidmania vastaan kesäkuussa 2016 UFC 199 -tapahtumassa, mutta Weidman ilmoitti toukokuussa joutuvansa jättämään kamppailun väliin loukkaantumisen vuoksi.Chris Weidman out of UFC 199; promotion looking for replacement mmafighting.com 17.5.2016 Viitattu 25.11.2020  Michael Bisping asettui vain 17 päivää ennen ottelua haastamaan keskisarjan mestaruudesta.Michael Bisping in to face Luke Rockhold at UFC 199 with Chris Weidman out mmafighting.com 18.5.2016 Viitattu 25.11.2020  Rockhold menetti mestaruutensa hävittyään Bispingille tyrmäyksellä ensimmäisen erän puolessa välissä. Bisping onnistui yllättämään Rockholdin vasemmalla koukkulyönnillä, joka pudotti hänet häkin reunaan.UFC 199 results: Michael Bisping knocks out Luke Rockhold in first to win middleweight title mmajunkie.usatoday.com 5.6.2016 Viitattu 25.11.2020 

Haastaminen keskisarjan tilapäismestaruudesta
Menetettyään mestaruuden Rockholdin oli aluksi määrä kohdata Ronaldo Souza marraskuussa 2016, mutta joutui jättämään ottelun väliin loukkaantumisen vuoksi.Luke Rockhold vs. Ronaldo 'Jacare' Souza rematch canceled mmafighting.com 1.11.2016 Viitattu 25.11.2020  Hän oli sivussa 15 kuukautta, kunnes kohtasi seuraavaksi entisen WSOF:n keskisarjan mestarin David Branchin, joka otteli toista otteluaan UFC:ssä. Kamppailu käytiin syyskuussa 2017 UFC Fight Night: Rockhold vs. Branch -tapahtumassa Pittsburghissa.Ex-champ Luke Rockhold returns vs. David Branch in September's UFC Fight Night 116 headliner mmajunkie.usatoday.com 22.7.2017 Viitattu 25.11.2020  Rockhold voitti kamppailun teknisellä tyrmäyksellä, kun Branch luovutti hänen lyönneistä toisen erän lopussa.UFC Fight Night 116 Results: Luke Rockhold forces David Branch to tapout bjpenn.com 16.9.2017 Viitattu 25.11.2020 

Rockholdin oli seuraavaksi määrä otella helmikuussa 2018 keskisarjan mestaruudesta hallitsevaa mestaria Robert Whittakeria vastaan. Tammikuussa 2018 Whittakerin ilmoitettiin jättävän kamppailun väliin infektion vuoksi.ROBERT WHITTAKER IN SERIOUS CONDITION AFTER STAPH INFECTION SPREADS TO STOMACH joe.co.uk Viitattu 25.11.2020  UFC järjesti ottelun tilalle keskisarjan tilapäismestaruusottelun, jossa Rockhold kohtasi Yoel Romero, jonka voittaja kohtasi Whittakerin.UFC 221: Robert Whittaker pulls out of title defence against Luke Rockhold, Yoel Romero steps in perthnow.com.au 13.1.2018 Viitattu 25.11.2020  Romero painoi punnituksissa 1,22 kilogrammaa yli sallitun painorajan, jonka vuoksi Romero oli kykenemätön voittamaan mestaruutta voitosta huolimatta. Sitä vastoin Rockhold olisi saanut voittaessaan olla uusi tilapäismestari.Yoel Romero misses weight, cannot win interim title at UFC 221 (updated) mmafighting.com 10.2.2018 Viitattu 25.11.2020  Rockhold hävisi Australiassa käydyn kamppailun tyrmäyksellä kolmannen erän alussa, kun Romero löi häntä vasemman käden heijarilla päähän.UFC 221 results: Yoel Romero knocks out Luke Rockhold mmafighting.com 11.2.2018 Viitattu 25.11.2020 

Rockholdin oli määrä otella marraskuussa 2018 uusintaottelussa Chris Weidmania vastaan UFC 230 -tapahtumassa, mutta ilmoitti lokakuussa kärsivän loukkaantumisesta ja joutui jättämään ottelun väliin.Jacare Souza to fill in for Luke Rockhold vs Chris Weidman at UFC 230 bjpenn.com 19.10.2018 Viitattu 25.11.2020 

Siirto alempaan raskaaseensarjaan (2019)
Rockhold oli aiemmin maaliskuussa ilmoittanut halukkuudestaan siirtyä alempaan raskaaseen sarjaan kokiessaan painon pudotuksen ollen liian hankalaa, joka myös johti useisiin loukkaantumisiin. Marraskuussa 2018 hänelle kuitenkin tarjottiin uusintaottelu Weidmania vastaan Madison Square Gardenilla, joka kiinnosti Rockholdia. Hän joutui loukkaantumisen vuoksi jättämään väliin ja ilmoitti siirtyvänsä lopullisesti painoluokkaa ylemmäksi.Luke Rockhold says middleweight days over, wants March return at light heavyweight mmajunkie.usatoday.com 21.12.2018 Viitattu 25.11.2020  Rockhold oli hetkellisesti ilmoitettu mahdollisesti ottelevan Alexander Gustafssonia vastaan elokuussa 2018 ensimmäisessä ottelussaan uudessa painoluokassa, mutta joutui jättämään ottelun väliin jalkavamman vuoksi.Luke Rockhold re-injures leg, tabling talks of Alexander Gustafsson fight mmafighting.com 22.5.2018 Viitattu 25.11.2020  Lopulta maaliskuussa 2019 Rockhold ilmoitettiin kohtaavan saman vuoden heinäkuussa Jan Błachowiczin, joka oli otellut UFC:ssä viimisen viiden ottelun aikana tilastolla 4–1. Ottelu käytiin UFC 239 -tapahtumassa, jossa Rockhold hävisi tyrmäyksellä toisessa erässä, kun Błachowicz löi ensin lyhyen oikean käden lyönnin päähän ja heti perään vasemman käden koukkulyönnin, joka pudotti hänet.UFC 239 Results: Jan Blachowicz Flatlines Luke Rockhold cagesidepress.com 6.7.2019 Viitattu 25.11.2020  Rockholdin leuka murtui lyönnistä ja hän joutui leikkaukseen, jossa Rockholdille asennettiin titaanilevy paranemista varten.Luke Rockhold says he's not interested in another fight at this time espn.com 18.10.2019 Viitattu 26.11.2020 

Paluu keskisarjaan (2021–2022)
Rockhold oli poissa kaksi vuotta erinäisten loukkaantumisten ja hankaluuden saada uutta vastustajaa itselleen. Hänen oli määrä kohdata keskisarjan ottelussa Sean Strickland marraskuussa 2021. Rockhold ilmoitti lokakuussa 2021 kärsivänsä välilevypullistumasta ja joutui jättämään ottelun väliin.Luke Rockhold injured, out of UFC 268 fight with Sean Strickland mmajunkie.usatoday.com 11.10.2021 Viitattu 2.3.2022 

Brasilialainen jujutsu
Rockhold aloitti brasilialaisen jujutsun high schoolissa ja yleni purppura vyölle 2007. Lokakuussa 2013 hän saavutti Leandro Vieiran myöntämänä mustan vyön.CAIN, DC, ROCKHOLD GET NEW BJJ BELTS foxsports.com 3.10.2013 Viitattu 26.11.2020 

Rockhold otteli 30. marraskuuta 2019 Polaris 12 Jiu-Jitsu -tapahtumassa, jossa hän kohtasi superottelussa ilman gitä ADCC:n hopeamitalistin Nick Rodriguezin. Rockhold hävisi ottelun tuomariäänin.Polaris 12 Full Results bjjheroes.com 30.11.2019 Viitattu 26.11.2020 

Paljasnyrkkeily (2023)
Maaliskuussa 2023 BKFC:n puheenjohtaja Dave Feldman ilmoitti tehneensä sopimuksen Rockholdin kanssa. Hänen määrä oli otella BKFC 41 -tapahtumassa entistä vapaaottelijaa Mike Perrya vastaan. Ottelu käytiin huhtikuussa 2023, jossa Rockhold hävisi kamppailun teknisellä tyrmäyksellä toisen erän alussa. Ottelu keskeytettiin, kun hän näytti erotuomarille lohjennutta etuhammastaan.Mike Perry remains undefeated in bare-knuckle after stopping Luke Rockhold in BKFC 41 main event mmafighting.com 30.4.2023 Viitattu 30.4.2023 

Muualla
Rockhold on pelattavana hahmona vapaaottelupeleissä EA Sports MMA (2010), EA Sports UFC (2014), EA Sports UFC 2 (2016), EA Sports UFC 3 (2018) ja EA Sports UFC 4 (2020).Luke Rockhold easports.com Viitattu 28.11.2020 UFC 3 Men's Middleweight Fighter Roster and Rating ea.com Viitattu 28.11.2020 EA SPORTS UFC 4 Roster - All Fighters in UFC 4 gamesatlas.com 23.7.2020 Viitattu 28.11.2020 
[
Saavutukset
UFC
Keskisarjan mestaruus (kerran)
Illan ottelu (kerran, vs. Chris Weidman)
Illan tyrmäys (kerran, vs. Costas Philippou)
Illan suoritus (kahdesti, vs. Michael Bisping ja Lyoto Machida)

Strikeforce
Keskisarjan mestaruus (kerran, puolusti kahdesti)
Eniten luovutusvoittoja (5)
Eniten lopetuksia (7, tasoissa Cung Len kanssa)
Pisin voittoputki (9)

Lähteet

Luokka:Yhdysvaltalaiset vapaaottelijat
Luokka:Brasilialaisen jujutsun harjoittajat
Luokka:Vuonna 1984 syntyneet
Luokka:Elävät henkilöt